એનડીએ સરકારના ચાર વર્ષ પુરા થવા પર સુષ્મા સ્વરાજે સરકારના કામોનું અભિવાદન કર્યુ છે. આ દરમ્યાન તેમણે પાકિસ્તાન પર પણ પ્રહાર કર્યા છે. તેમણે એક સવાલના જવાબમાં કહ્યુ કે અમે પાકિસ્તાન સાથે વાત, કરવા માટે તૈયાર છીએ પરંતુ આતંકવાદને છોડીને વાતચીત માટે ટેબલ પર આવવું પડશે. આતંક અને વાતચીત એક સાથે નથી થઈ શકતી. તેમણે કહ્યુ કે સરહદ પર અરથીઓ ઉઠી રહી હોય ત્યારે વાતચીતની અવાજ સારી નથી લાગતી. સરહદ પર રોજ ગોળીબાર થતો હોય અને સૈનિકોને મારવામાં આવી રહ્યા હોય ત્યારે એવી પરિસ્થિતીમાં આપણે વાતચીત નથી કરી શકતા. અમે પાકિસ્તાનને ચોખ્ખુ કહ્યુ છે કે વાતચીત માટે આતંકને છોડવો જ પડશે.